RVPS Púchov Vám posiela na vedomie informácie  o premiestňovaní vnímavých zvierat na SLAK.

V prípade akýchkoľvek otázok nás neváhajte kontaktovať. (tel. č. +421 918 371 587, +421 911 371 587).

**SLAK, premiestňovanie z chovov vnímavých zvierat v Trenčianskom, Žilinskom, Banskobystrickom, Prešovskom a Košickom kraji — usmernenie**

Štátna veterinárna a potravinová správa Slovenskej republiky — Národné centrum pre tlmenie chorôb v súvislosti s výskytom SLAK v Slovenskej a Maďarskej republike Vás žiada počnúc dňom 28.4.2025 zasielať vnímavé zvieratá do iných chovov (zariadenia nepatriace do toho istého dodávateľského reťazca) v SR nasledovne:

1. Premiestňované zvieratá v rámci SR musia byť sprevádzané sprievodným dokladom na ďalší chov v SR potvrdeným príslušnou RVPS, klinickou prehliadkou do 24 hodín pred premiestnením a negatívnym výsledkom serologického vyšetrenia (vyšetrenie krvi) na SLAK.
2. Premiestnenie vnímavých zvierat do iného chovu sa povolí len ako priamy presun zvierat držaných v tom istom chove pôvodu (jedno číslo CEHZ) po dobu najmenej 30 dní.
3. Vzorky krvi sa odoberajú premiestňovaným zvieratám v chove pôvodu zvierat v rozsahu na zistenie 10% prevalencie s 95% pravdepodobnosťou z počtu premiestňovaných zvierat.
4. Premiestňované zvieratá musia byt' podrobené klinickej prehliadke úradným veterinárnym lekárom priamo pri nakládke alebo do 24 hodín pred premiestnením v chove pôvodu zvierat.
5. Na premiestnenie zvierat na pastvu sa nevyžaduje serologické vyšetrenie krvi za podmienky, že vnímavé zvieratá sú premiestňované za účelom pastvy, pastva bude využívaná iba zvieratami toho istého chovateľa a presun je riadne zaregistrovaný v CEHZ.
6. Na premiestnenie zvierat patriacich do toho istého dodávateľského reťazca sa taktiež nevyžaduje serologické vyšetrenie krvi.
7. Dopravné prostriedky musia byt' vyčistené a vydezinfikované v súlade s článkom 24 Delegovaného nariadenia Komisie 2020/687.

Vývoz do zahraničia alebo premiestnenie do zberných stredísk je možné len za účelom okamžitého zabitia na bitúnku.